Spanyolországban a kvalifikáción a 15. legjobb időt érte el, míg csapattársa 17. lett. A futamon 14. helyen ért célba, kikapva Jolyon Palmertől. Viszont a Jolyon Palmerrel történt ütközéséért 10 másodperces időbüntetést kapott, így visszaesett egy helyet és két büntetőpontot is kapott. Monte-Carlóban a 16. legjobb időt érte el. A verseny 21. körében koccant Kvjattal a Rascasse-ban. A dán megelőzte az oroszt, aki úgy támadt vissza, hogy esélye sem volt. A Toro Rosso pilótája többször is megpróbálta megelőzni a Renault dánját, és amikor megunta a sikertelenséget, egyszerűen nekiment. Kvjat azonnal kiesett, Magnussen később a Mirabeau-ban kicsúszott. Kanadában a harmadik szabadedzésen falnak ütközött, ami következtében az autóján teljes kasztni cserét kellett a szerelőknek végezniük. A kvalifikáción nem is tudott részt venni a dán, így a bokszutcából vág majd neki a futamnak. A versenyt a 16. helyen két kör hátrányban fejezte be.